open-index/open-wikipedia-markdown huggingface dataset:
Kilpirikko

**Kilpirikko** tai **peltirikko** (*Darmera peltata*) on rikkokasvien heimoon (Saxifragaceae) kuuluva ruohokasvilaji. Nimi *Darmera* tulee 1800-luvulla eläneen berliiniläisen puutarhurin Karl Darmerin mukaan.

## Ulkonäkö ja koko
Kilpirikko on tyvimukulallinen ruoho. Kukintovanat ilmestyvät ennen lehtiä ja ovat pystyjä, lehdettömiä ja joskus jopa 150&nbsp;cm korkeita. Niiden pinta on varrellisten rauhasten tai karvojen peittämä. Lehdet sijaitsevat tyviruusukkeena ja ovat korvakkeellisia, ruodillisia, kilpimäisiä ja harvakseltaan varrellisten rauhasien tai rauhaskarvojen peittämiä. Lehden lapa on pyöreähkö, kilpimäinen, sulkasuoninen ja keskustastaan kuppimainen, 6–15-liuskainen. Liuskat ovat epäsäännöllisen sahalaitaisia. Kukinnot ovat enemmän tai vähemmän litteälatvaisia kertoviuhkoja, ja niissä on 60–75 kukkaa. Kukan maljamainen pohjus (hypantio) on kiinnittynyt kokonaan sikiäimeen ja on väriltään vihreä tai vaaleanpunaisen purppurainen. Verholehtiä on viisi, ne ovat saman värisiä kuin hypantio. Valkoisia tai vaaleanpunaisia terälehtiä on viisi. Mesiäiskehrää ei voi nähdä tai sen on hyvin huomaamaton. Heteitä on kymmenen, ja niiden palhot ovat naskalin muotoisia. Sikiäin on kehänpäällinen, kaksilokeroinen, ja emilehdet tyvestään yhteen kasvaneita. Istukka on aksiletyyppinen, mutta näyttää laitaistukalta. Vartaloita on kaksi, samoin luotteja. Hedelmä on tuppilomainen ja kaksinokkainen kota. Siemenet ovat tummanruskeita, monisärmäisiä tai kulmikkaita ja pienikurttuisia.

## Levinneisyys
Kilpirikko on kotoisin Yhdysvaltojen länsiosista.

## Luokittelu
Kilpirikko on kilpirikkojen (*Darmera*) suvun ainoa laji.

## Lähteet

## Aiheesta muualla
*Kassu – Kasvien suomenkieliset nimet: Kilpirikko tai peltirikko (''Darmera peltata'')
*United ITIS: ''Darmera peltata'' 
*United States Department of Agriculture (USDA): ''Darmera peltata''
Villakarvajänis

**Villakarvajänis** (*Lepus oiostolus*) on keskikokoinen tai suurehko jänislaji. Esiintymisalueen pohjoisosassa villakarvajänikset painavat 2,5–3,0 kilogrammaa, eteläosassa 2,0–2,5 kilogrammaa. Sillä on pitkä, kihara turkki. Villakarvajänistä tavataan vuoristoissa 2&nbsp;500–5&nbsp;400 metrin korkeudella Tiibetin, Gansun, Sichuanin, Sikkimin, Nepalin ja Kashmirin alueilla.

## Lähteet
One Last Breath

**One Last Breath** () on Maria Elena Kyriakoun kappale, jolla hän edusti Kreikkaa vuoden 2015 Eurovision laulukilpailussa. Kappaleen ovat säveltäneet Kyriakou itse sekä Efthivoulos Theocharous ja sanoittaneet Vangelis Konstantinidis sekä Evelina Tziora. Kappale lauletaan englannin kielellä.

*One Last Breath* kilpaili Euroviisujen ensimmäisessä semifinaalissa, jossa se sijoittui kuudenneksi ja selviytyi finaaliin. Finaalissa Kyriakou esitti kappaleen numerolla 15. Kappale sijoittui 19. sijalle.

## Lähteet
Mustajänis

**Mustajänis** (*Lepus insularis*) on keskikokoinen jänislaji. Se painaa noin 2,5 kg. Se on yläpuolelta kiiltävän musta, kyljistään tumman harmaanruskea ja vatsapuolelta tummanruskea. Mustajänistä tavataan vain Isla Espíritu Santo- ja Isla Partida -saarilta Kalifornianlahdella. Se muistuttaa paljon mantereella elävää mustahäntäjänistä, mutta kallon rakenteen perusteella on päätetty sen olevan eri laji.

Mustajänisten asuinsaarella ei ole ihmisiä eikä sellaisia petoja jotka söisivät mustajäniksiä. Kissafretti voisi ottaa pienen jäniksen, mutta ne näyttävät keskittyvän jyrsijöiden saalistukseen.

## Lähteet
Jaakko Pernu

**Jaakko Pernu** (s. 1958 Kälviä) on suomalainen kuvataiteilija. Hän tekee paljon julkisia teoksia myös Keski-Euroopassa sekä Kanadassa. Hänen teostensa materiaali on usein katoavaa.

Pernulle myönnettiin taiteilijaeläke vuoden 2020 alusta.

## Valokuvia julkisista teoksista

Tiedosto:Jaakko Pernu, Pisara meressä 1.jpg|*Pisara meressä*, Kotka, 2011.
Tiedosto:Lokinmuna by Jaakko Pernu 2011 Kokkola.JPG|*Lokinmuna*, 2011, Kokkola.
Tiedosto:ET by Jaakko Pernu 2014.JPG|*ET*, Ii, 2014.
Tiedosto:Jaakko Pernu - Kauden satoa (2022) - Iloharjunkadun kiertoliittymä, Savilahti, Kuopio - 1.jpg|*Kauden satoa*, Kuopio, 2022.


## Lähde
* Kuvataiteilijamatrikkeli
### Viitteet

## Aiheesta muualla
* Jaakko Pernu kuvataiteilijamatrikkelissa
Jjimjilbang

**Jjimjilbang** (, hanja 찜질房) on suuri, sukupuolieroteltu korealainen kylpylä, johon kuuluu muun muassa kuumavesialtaita, suihkuja, korealaisia saunoja ja hierontapöytiä. Koreankielinan sana *Jjimjil* tarkoittaa lämmitystä. Muulla rakennuksessa tai muissa kerroksissa on tavanomaisesti oleskelualueita, snack-baari, lämmitetty ondol-lattia oleskeluun ja nukkumiseen, TV-alue, harjoitteluhuone, jäähuone, lämmitetty suolahuone, PC bang, noraebang ja nukkumisalue punkkien tai mattojen kanssa. Jjimjilbangeissa on monesti erilämpöisiä huoneita jokaiselle käyttäjälle sopivassa lämpötilassa. Seiniä koristavat erilaiset puut, mineraalit, kiteet, kivet ja metallit.

Monet jjimjilbangit ovat auki 24 tuntia vuorokaudessa, ja ne ovat suosittu viikonlopunviettopaikka korealaisille perheille. Hinta on noin 6 000–10 000 Etelä-Korean wonina, ja kävijä voi nukkua jjimjilbangissa yön yli ja nauttia kylpylästä ja saunoista.

## Katso myös
*Sauna

## Aiheesta muualla
*Sleep, Eat, and Bathe - Experience a Jjimjilbang in Seoul  english.visitkorea.or.kr
Filosofia (albumi)

**Filosofia** on filosofi Esa Saarisen musiikkialbumi vuodelta 1984. Saarisen mukaan hänen kiinnostuksensa musiikin tekemiseen heräsi M. A. Nummisen kanssa tehdyn *Terässinfonia*-kirjan julkistamistilaisuudessa, jossa hän räppäsi kirjan tekstejä yhtyeen säestyksellä.

Saarisen oli aluksi tarkoitus sanoittaa Ralf Örnin sävellyksiin, mutta Örn innostui hänen äänestään ja he tekivät yhteistyössä aluksi singlen "Poikarakkaus" ja myöhemmin albumin *Filosofia*. Vaikka kappale "Poikarakkaus" herätti huomiota ja kiitosta, albumi sai huonon vastaanoton, minkä vuoksi Saarinen ei jatkanut musiikin parissa.

Svart Records julkaisi levyn uudelleen vinyylinä kesäkuussa 2022 rajallisella 350 kappaleen painoksena.

## Kappalelista
# 
# 
# 
# 
# 
# 
# 
# 
# 

## Lähteet
* Albumi Suomen kansallisdiskografian tietokannassa
* Saarisen haastattelu albumiin liittyen Ylen elävässä arkistossa
* Albumi Foni.fi äänitetietokannassa
### Viitteet

## Aiheesta muualla
* Albumi kuunneltavissa Youtube-sivustolla
HMS Regulus (1910)

**HMS Regulus** (runkonumerot 49 ja V49) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.

## Valmistus

Alus tilattiin Tukholmasta Bergsunds Mekaniska Verkstads AB:lta. Alus laskettiin vesille 20. toukokuuta 1910 ja liitettiin laivastoon neljää kuukautta myöhemmin 22. elokuuta.

## Palvelus
Alus luokiteltiin 1928 yhteysveneeksi runkonumerolla V49, jolloin sen torpedoaseistus korvattiin miinanraivauskalustolla. Alus poistettiin palveluksesta 5. toukokuuta 1944 ja se romutettiin 1957.

## Lähteet
*

### Viitteet
Kitinojan kyläkirkko

**Kitinojan kyläkirkko** on  arkkitehti Kauno Kallion suunnittelema vuonna 1952 rakennettu pitkäkirkko Seinäjoen Ylistaron Kitinojalla. Kirkon ja sen yhteydessä olevan hautausmaan omistaa Kitinojan kyläkirkkoyhdistys, Seinäjoen seurakunta vuokraa kirkkoa. Satulakattoisen suorakaiteen muotoisen kirkon päädyssä on kattoratsastaja ja toisella pitkällä sivulla suorakaiteinen kylkiäinen. Ikkunat ovat kapeat ja suorakulmaiset. Kirkkoa on korjattu 1977, siellä on istumapaikkoja 250 hengelle. Kirkon urut on valmistanut Urkurakentamo Tuomi 1969. Kirkon yhteydessä on seurakuntasali ja keittiö. Kirkko on suosittu kuorojen ja orkesterien äänityspaikka, koska siinä on hyvä akustiikka. 

## Lähteet
Regulus (täsmennyssivu)

**Regulus** voi tarkoittaa seuraavia:

* Regulus, Leijonan tähdistön päätähti &alpha; Leonis
* Regulus, lintusuku
## Laivastot
;Ruotsin merivoimat
* HMS Regulus (1910), Plejad-luokan torpedovene
* HMS Regulus (T105), Plejad-luokan torpedovene
;Alankomaiden kuninkaallinen laivasto
* Hr. Ms. Regulus, apumiinalaiva
;Yhdysvaltain laivasto
* SSM-N-8 Regulus, ydinkärjellä varustettu risteilyohjus
;Britannian merivoimat
* HMS Regulus (J327), Algerine-luokan miinanraivaaja
;Ranskan laivasto
* Régulus (1805), Téméraire-luokan linjalaiva
* Régulus (1917), Aldébaran-luokan sluuppi.

## Henkilöt
* Marcus Atilius Regulus, Rooman tasavallan konsuli ja sotilasjohtaja ensimmäisessä puunilaissodassa
Ranskan avoin tennisturnaus 2015 – naisten kaksinpeli

Marija Šarapova oli turnauksen puolustava mestari, mutta hän hävisi neljännen kierroksen ottelunsa.

Naisten kaksinpeliturnauksen voitti Serena Williams, joka päihitti loppuottelussa Lucie Šafářován. Williams oli voittanut Ranskan avoimet kaksi kertaa aiemmin.

## Sijoitetut pelaajat

# Serena Williams
# Marija Šarapova
# Simona Halep
# Petra Kvitová
# Caroline Wozniacki
# Eugenie Bouchard
# Ana Ivanović
# Carla Suárez Navarro
# Jekaterina Makarova
# Andrea Petkovic 
# Angelique Kerber
# Karolína Plíšková
# Lucie Šafářová
# Agnieszka Radwańska
# Venus Williams
# Madison Keys


 Sara Errani 
 Svetlana Kuznetsova
 Elina Svitolina 
 Sabine Lisicki
 Garbiñe Muguruza 
 Barbora Strýcová
 Timea Bacsinszky 
 Peng Shuai 
 Jelena Janković 
 Samantha Stosur
 Viktoryja Azarenka 
 Flavia Pennetta
 Alizé Cornet 
 Irina-Camelia Begu 
 Caroline Garcia
 Zarïna Dïas

## Kaavio

### Loppukierrokset

### Kaavion yläosa

#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8

## Lähteet
* Main Draw

### Viitteet
Ranskan avoin tennisturnaus 2015 – miesten kaksinpeli

Rafael Nadal oli turnauksen viisinkertainen puolustava mestari. Hän hävisi tänä vuonna puolivälierissä Novak Đokovićille.

Miesten kaksinpeliturnauksen voitti Stanislas Wawrinka, joka päihitti loppuottelussa Novak Đokovićin. Tämä oli Wawrinkan ensimmäinen Ranskan avointen voitto ja uran toinen Grand Slam -voitto.

## Sijoitetut pelaajat

# Novak Đoković *(loppuottelu)*
# Roger Federer *(puolivälierät)*
# Andy Murray *(välierät)*
# Tomáš Berdych *(4. kierros)*
# Kei Nishikori *(puolivälierät)*
# Rafael Nadal *(puolivälierät)*
# David Ferrer *(puolivälierät)*
# **[[Stanislas Wawrinka]] (mestari)**
# Marin Čilić *(4. kierros)*
# Grigor Dimitrov *(1. kierros)*
# Feliciano López *(1. kierros)*
# Gilles Simon *(4. kierros)*
# Gaël Monfils *(4. kierros)*
# Jo-Wilfried Tsonga *(välierät)*
# Kevin Anderson *(3. kierros)* 
# John Isner *(2. kierros)*


 David Goffin *(3. kierros)*
 Tommy Robredo *(2. kierros)*
 Roberto Bautista Agut *(2. kierros)*
 Richard Gasquet *(4. kierros)*
 Pablo Cuevas *(3. kierros)*
 Philipp Kohlschreiber *(2. kierros)*
 Leonardo Mayer *(3. kierros)*
 Ernests Gulbis *(2. kierros)*
 Ivo Karlović *(1. kierros)*
 Guillermo García-López *(1. kierros)*
 Bernard Tomic *(2. kierros)*
 Fabio Fognini *(2. kierros)*
 Nick Kyrgios *(3. kierros)
<li> [[Adrian Mannarino]] *(1. kierros)*
<li> [[Viktor Troicki]] *(2. kierros)*
<li> [[Fernando Verdasco]] *(2. kierros)''

## Kaavio

### Loppukierrokset

### Kaavion yläosa

#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8

## Lähteet
* Main Draw

### Viitteet
HMS Antares (1909)

**HMS Antares** (runkonumerot 43 ja V43) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.

## Valmistus

Alus tilattiin Götaverkeniltä. Alus laskettiin vesille 11. kesäkuuta 1909 ja liitettiin laivastoon vielä saman vuoden lopulla 12. joulukuuta.

## Palvelus
Alus luokiteltiin 1928 yhteysveneeksi runkonumerolla V43, jolloin sen torpedoaseistus korvattiin miinanraivauskalustolla. Alus poistettiin palveluksesta 13. kesäkuuta 1947 ja romutettiin 1951.

## Lähteet
*

### Viitteet
Ylisen kirkko

**Ylisen kirkko** on  arkkitehti Bertel Strömmerin suunnittelema,  vuonna 1921 alun perin viljamakasiiniksi kivestä ja betonista tehty rakennus. Se sijaitsee Ylöjärvellä entisen Ylisen kuntoutuskeskuksen alueella. Kirkoksi sen vihki 25. elokuuta 1963 tuomiorovasti Oskar Paarma avustajineen. Kirkon yhteyteen rakennettiin kellotapuli 1965, sen kello on Ylisen kartanon vanha vellikello. Kirkon pinta-ala on 68 neliötä ja istumapaikkoja siellä on 70 hengelle. Kirkon alttaritaulu *Karitsat* on kivimosaiikkitaiteilija Ritva Luukkasen vuonna 2008 valmistama.

## Kirkon sulkeminen
Ylisen kirkko suljettiin vuonna 2015, sulkemisen syynä oli Ylisen kuntoutuskeskuksen toimintojen siirtyminen Nokian Pitkäniemeen. Kirkon jäähyväismessu pidettiin 6. syyskuuta 2015.

Entinen Ylisen kuntoutuskeskuksen alue on ollut myynnissä vuodesta 2015 asti. Alueen rakennukset, poislukien 1920-luvun alussa rakennetut kartano, renkitupa ja kirkkona toiminut entinen viljamakasiini, ovat purkukuntoisia.

## Lähteet
HMS Polaris (1909)

**HMS Polaris** (runkonumerot 47 ja V47) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.

## Valmistus

Alus tilattiin Tukholmasta Bergsunds Mekaniska Verkstads AB:lta. Alus laskettiin vesille 1. joulukuuta 1909 ja liitettiin laivastoon 13. toukokuuta 1910.

## Palvelus
Alus luokiteltiin 1928 yhteysveneeksi runkonumerolla V47, jolloin sen torpedoaseistus korvattiin miinanraivauskalustolla. Alus poistettiin palveluksesta 13. kesäkuuta 1947 ja romutettiin 1947.

## Lähteet
*

### Viitteet
HMS Rigel (1910)

**HMS Rigel** (runkonumerot 50 ja V51) oli Ruotsin laivaston Plejad-luokan torpedovene, joka luokiteltiin myöhemmin yhteysalukseksi.

## Valmistus

Alus tilattiin Tukholmasta Bergsunds Mekaniska Verkstads AB:lta. Alus laskettiin vesille 10. kesäkuuta 1910 ja liitettiin laivastoon neljä kuukautta myöhemmin 10. lokakuuta.

## Palvelus
Alus luokiteltiin 1928 yhteysveneeksi runkonumerolla V48, jolloin sen torpedoaseistus korvattiin miinanraivauskalustolla. Alus poistettiin 24. maaliskuuta 1944 palveluksesta ja romutettiin 1949.

## Lähteet
*

### Viitteet
Gaetano Mosca

**Gaetano Mosca** (1858–1941) oli italialainen juristi ja yhteiskuntatieteilijä. Hän kuuluu politiikan tutkimuksen uranuurtajiin. Häntä pidetään yhteiskunnallisen eliittiteorian luojana yhdessä maanmiehensä Vilfredo Pareton kanssa.

Mosca opetti valtio-oikeutta Palermossa 1885–1888, Torinossa 1896–1923 sekä Roomassa 1888–1896 ja 1923–1933. Samalla hän toimi kansanedustajana 1908–1918 ja ministerinä 1914–1916. Hänet nimitettiin vuonna 1919 Italian senaatin elinikäiseksi jäseneksi. Teoksessaan *Elementi di scienza politica* (1895) hän kehitteli teoriaa, jonka mukaan kaikissa yhteiskunnissa on vain kaksi luokkaa, hallitseva vähemmistö ja hallittujen enemmistö. Moscan teoriaa pidettiin myös fasismin perusteluna, vaikka hän vastusti sekä Mussolinia että Hitleriä.  

## Lähteet
Korisliiga-kauden 2015–2016 kokoonpanot

## Joukkueiden kokoonpanot
### [[Loimaan Korikonkarit|Bisons Loimaa]]
Bisons luopui talousvaikeuksien vuoksi helmikuussa 2016 valtaosasta avainpelaajiaan, joista osa siirtyi muihin Korisliigan joukkueisiin (Mikko Koivisto Karhuun ja Ilari Seppälä Kouvoihin), ja hankki tilalle halvempia pelaajia.

### [[Helsinki Seagulls]]

### [[Kataja Basket Club|Joensuun Kataja]]

### [[Kauhajoen Karhu (koripallo)|Kauhajoen Karhu]]

### [[Korikobrat|Kobrat]]

### [[Kouvot]]

### [[KTP-Basket]]

### [[BC Nokia]]

### [[Vilpas Vikings|Salon Vilpas]]
Alex Vaenerberg aloitti kauden Tampereen Pyrinnössä ja siirtyi Vilppaaseen helmikuussa 2016 loppukaudeksi vuokrasopimuksella.

### [[Tampereen Pyrintö (koripallo)|Tampereen Pyrintö]]
Alex Vaenerberg aloitti kauden Pyrinnössä ja siirtyi helmikuussa 2016 loppukaudeksi vuokrasopimuksella Salon Vilppaaseen.

## Lähteet
Heike Warnicke

**Heike Sinaki** (ent. **Warnicke**, o.s. **Schalling**, s. 1. kesäkuuta 1966 Weimar, Saksan demokraattinen tasavalta) on saksalainen pikaluistelija, joka aktiiviurallaan edusti myös DDR:ää. Hän on olympia-, MM- ja EM-mitalisti sekä kaksinkertainen 3&nbsp;000 & 5&nbsp;000&nbsp;metrin maailmancupin kokonaisvoittaja. Hän edusti ESC Erfurtia. 

Warnicke saavutti Albertvillen olympialaisissa 1992 hopeaa 3&nbsp;000&nbsp;metrillä ajalla 4.22,88 ja 5&nbsp;000&nbsp;metrillä ajalla 7.37,59 sekä sijoittui 1&nbsp;500&nbsp;metrillä kahdeksanneksi. Lillehammerissa 1994 hän oli 3&nbsp;000&nbsp;metrillä 15:s ja 1&nbsp;500&nbsp;metrillä 26:s, Naganossa 1998 5&nbsp;000&nbsp;metrillä 14:s.

Warnicke saavutti yleisluistelun MM-kilpailuissa hopeaa 1991 ja pronssia 1993, sijoittui viidenneksi 1990, 1992 ja 1995, kuudenneksi 1985, kahdeksanneksi 1987 ja 1989, kymmenenneksi 1996 sekä 11:nneksi 1994. Matkakohtaisissa MM-kilpailuissa hän oli 5&nbsp;000&nbsp;metrillä neljäs 1997 ja seitsemäs 1996.

Warnicke sai EM-kilpailuissa hopeaa 1991 ja 1993 sekä pronssia 1990 ja 1992. Lisäksi hän oli viides 1987, kuudes 1989 sekä yhdeksäs 1994 ja 1996.

Warnicke voitti yhdistetyn 3&nbsp;000 ja 5&nbsp;000&nbsp;metrin maailmancupin kokonaiskilpailun kausilla 1988–1989 ja 1990–1991, sijoittui toiseksi kaudella 1992–1993 sekä kolmanneksi kausilla 1989–1990 ja 1991–1992. 1&nbsp;500&nbsp;metrin maailmancupissa hän oli kolmas kaudella 1992–1993. Hän voitti yhteensä viisi maailmancupin osakilpailua 3&nbsp;000&nbsp;metrillä. Lisäksi hän sijoittui eri matkoilla kaikkiaan 18 kertaa toiseksi ja 16 kertaa kolmanneksi. 

Kotimaansa mestaruuskilpailuissa hän sai yhdeksän kultaa, 16 hopeaa ja kolme pronssia.

Hän muutti vuonna 1999 Kaliforniaan puolisonsa George Sinakin kanssa.

## Ennätykset

## Lähteet
Saapashousut

**Saapashousut** (puhekielessä **pussihousut**) ovat erityisesti saappaiden kanssa käytettäväksi tarkoitettu housutyyppi, jonka lahkeet ovat alaosasta kapeammat ja reisien kohdalta sivulle päin pussimaisesti levenevät. Lahkeensuita voidaan lisäksi kuroa erityisillä lahkeenpitimillä. Lahkeensuissa voi olla jalan alle pujotettavat lenkit. Toisinaan saapashousujen takamus ja/tai polvet on vahvistettu nahkapaikoin.

Saapashousut toimivat sotilaiden arvoaseman toissijaisina tunnuksina osana univormua erottuessaan suorista housuista. Suomen puolustusvoimien 1930–1950-luvuilla käyttämään kenttäpukuun m/36 kuuluivat saapashousut ratsastavilla aselajeilla sekä upseeristolla ja kanta-aliupseereilla miehistön käyttäessä suoria housuja.

Saapashousut saattoivat Suomessa kuulua ajurien, vielä taksiautoilijoidenkin asuun 1920-luvulla.

Saapashousujen materiaali on vaihdellut ajankohdan ja valmistajan mukaan. Suomessa materiaalina on käytetty ainakin puuvillaa, villaa (kuten sarkaa), diagonaalia, teryleeniä ja kreppinylonia. 
## Lähteet
*

### Viitteet

 
## Aiheesta muualla
* Kantapuu.fi hakusana saapashousut
Rudolf Peierls

**Rudolf Peierls** (1907–1995) oli saksalaissyntyinen brittiläinen ydinfyysikko. Hän tutki aluksi kiinteän aineen fysiikkaa, mutta kiinnostui 1930-luvulla ydinfysiikasta. Hän osallistui 1940-luvulla Maud-ohjelmaan, joka oli brittiläinen ydinpommihanke. Hankkeen tutkijat siirtyivät 1943 Yhdysvaltojen vastaavaan Manhattan-projektiin.

Peierls syntyi Berliinissä juutalaiskäännynnäiseen perheeseen. Hän suoritti yliopistollisen loppututkinnon Berliinin yliopistossa ja alkoi sen jälkeen kiinnostua ydinfysiikasta. Tohtoriksi hän väitteli Werner Heisenbergin ohjauksessa Leipzigin yliopistossa 1920-luvun lopussa. Kun hän vuonna 1933 sai stipendiaatin Cambridgen yliopistoon, hän päätti olla enää palaamatta Saksaan.

Peierls nimitettiin 1937 Birminghamin yliopiston matemaattisen fysiikan professoriksi ja edelleen 1963 Oxfordiin ja 1974 Yhdysvaltoihin Seattleen. Maud-ohjelman osana vuodesta 1940 Peierls tutki, miten uraanin isotooppi U-235 voitaisiin erottaa luonnonuraanista.

## Lähteet
Reserviläiskirje

**Reserviläiskirje** oli Suomen puolustusvoimien vuonna 2015 noin 900&nbsp;000 reserviläiselle lähettämä tiedote sodan ajan sijoituksesta. Reserviläiskirje pohjautuu puolustusvoimien mukaan vuosina  2010-2013 käynnistettyihin organisaatiouudistukseen. Monet ulkomaiset lehdet väittivät kirjeen liittyvän Ukrainan kriisiin liittyvään kasvaneeseen Venäjän uhkaan ja kyselivät, onko Suomi valmistautumassa Venäjän vastaiseen sotaan. Puolustusvoimat pyysi, etteivät reserviläiskirjeen saaneet levittäisi sen tietoja julkisuuteen esimerkiksi internetissä.

## Lähteet
Aleksandr Tkatšev

**Aleksandr Vasiljevitš Tkatšev** (, 4. marraskuuta 1957 Semiluki, Voronežin alue, Neuvostoliitto) on venäläinen Neuvostoliittoa edustanut entinen telinevoimistelija. 

Aleksandr Tkatšev kehittyi telinevoimistelijaksi 1960-luvun mestarivoimistelijan Mihail Voroninin opissa. Hän saavutti urallaan kaksi olympiakultaa ja yhden hopean Moskovan olympiakisoissa 1980. MM-kisoissa hän saavutti kaikkiaan kolme mestaruutta, kolme hopeaa ja kolme pronssia vuosina 1978–1981. Lisäksi hän saavutti kaksi kertaa Neuvostoliiton 6-ottelumestaruuden vuosina 1980 ja 1981 sekä seitsemän telinekohtaista mestaruutta. EM-kisoissa Tkatšev saavutti henkilökohtaisen 6-ottelumestaruuden vuonna 1981. Lisäksi hän saavutti kolme lajikohtaista mestaruutta vuosina 1977–1981, viisi EM-hopeaa sekä kaksi EM-pronssia. Neuvostoliiton mestaruuskisojen hopeamitaleja tuli kaikkiaan viisi ja pronsseja kolme. 

Ohessa Aleksandr Tkatševin telinevoimistelumenestys taulukkomuodossa:

## Aiheesta muualla
*Alexander Tkachev (USSR) voimistelu-ura
*Alexander Tkachev 
*Aleksandr Tkachov sport-reference.comissa
I Can’t Stop Drinking About You

**I Can't Stop Drinking About You** on yhdysvaltalaisartisti Bebe Rexhan debyyttisingle hänen I Don’t Wanna Grow Up -EP:ltä. Sanoiltaan kappale käsittää laulajan surua ja vihaa avioeron aiheuttamasta runsaasta juopottelusta. Kappale sai pääosin positiivisen vastaanoton musiikkikriitikoilta, jotka kehuivat Rexhan sanoja sekä instrumentaalisuutta kappaleella. Kappale ei ole päässyt Yhdysvaltain Billboard Hot 100 -listalle, mutta se on päässyt Bubbling Under -listan sijalle viisitoista, joka toimii 25 kappaleen laajennuksena Hot 100-listalle.

## Kappalelista

**Digitaalinen lataus**

#"I Can’t Stop Drinking About You" – 3:36

**Digitaalinen lataus – Remiksit**

#"I Can’t Stop Drinking About You" (Chainsmokers Remix) – 4:23
#"I Can’t Stop Drinking About You" (Quintino Remix) – 5:07
#"I Can’t Stop Drinking About You" (Dawn Remix) – 4:06
#"I Can’t Stop Drinking About You" (Felix Snow Remix) – 3:21
#"I Can’t Stop Drinking About You" (Jumpsmokers Remix) – 3:48

## Listasijoitukset

## Lähteet
Sagelvan kalliopiirrokset

**Sagelvan kalliopiirrokset** sijaitsevat Tømmernesetissä Hamarøyssa Nordlandissa Norjassa. Kalliopiirroksia on vain kaksi ja ne esittävät peuraa. Piirroksien ajoitus on noin 8700 BP  eli noin 7800 eaa. eli mesoliittinen kivikausi.

## Kalliopiirrokset
### Nykyinen ja muinainen sijainti sekä ajoitus
Piirrokset on piirretty hiomalla gneissisen silokallion pinta rikki käyttäen kivityökaluja. Piirroskohde sijaitsee nykyisen Sagelvan joen läntisellä rannalla, joka viettää jyrkästi jokeen. Sagelva laskee Nervatnetin järven vedet Sagfjordeniin merelle.

Norjassa vallitsee melko suuri yksimielisyys siitä, että kalliopiirrokset tehtiin useimmiten veden äärelle. Kuvioiden piirtämisen aikaan merenpinta oli nykyistä ylempänä. Jääkauden jälkeinen maankohoaminen on nostanut piirroskentän korkeuteen, joka on 48 metriä merenpinnan yläpuolella. Jos piirrokset tehtiin aivan vedenpinnan yläpuolelle, ne on voitu tehdä siihen kun meri ulottui tälle korkeudelle tai koska tahansa maankohoamisen laskettua merenrannan kauaksi pohjoiseen. Kuvien tyyli puolestaan viittaa norjalaisiin vanhoihin piirroksiin, joita tehtiin siellä mesoliittisen kivikauden aikana. Jos meri ulottui piirrosten alapuolelle, levisi se myös Nervatnetiin ja sen yläpuolisiin järviin, joita on 9 kilometrin matkalla useita.

Piirrokset ajoitetaan tyylinsä perusteella ja maankohoamisen avulla noin 8700 BP eli 7800 eaa.. Skandinavian mannerjäätikkö oli siihen mennessä sulanut Islannin kokoiseksi jäätiköksi, jonka reuna sijaitsi tämän paikan lähettyvillä. Seutu itsessään oli ollut jäätöntä aluetta kauan, joka mahdollisti kasvillisuuden ja eläimistön vallata takaisin Norjan rannikon muita seutuja aikaisemmin. On siten hyvinkin todennäköistä, että myös täällä olisi voinut metsästää peruoja lisäelinkeinona. Vähän matkan päässä sijaitseekin preboreaalisen ilmastokauden asuinpaikka , jolla asian voi todistaa oikeaksi. Pyyntimenetelminä olisivat olleet peurojen pyyntikuoppien käyttö sekä vedestä metsästäminen. Nervatnetin vuono loi peuroille esteen niiden vaelluksilla ja niiden oli ylitettävä se yhdestä neljästä mahdollisesta kapeikosta. Sagelvan kohta oli kapeana siihen paras, ellei vuorovesi aiheuttanut virtauksia. Vuoroveden virtaukset aiheuttivat kapeikossa koskimaisen vuolteen, joka oli vaarallinen peuroille. Silloin olivat muut paikat mahdollisia, mutta ne vaativat pidemmän uintimatkan. Uivia peuroja metsästettiin todennäköisesti veneillä tai kajakeilla. Peuran kuvat liittynevät juuri tällaiseen metsästystapahtumaan.

### Piirrokset
Peurat on piirretty naturalistisesti ja oikean kokoisiksi. Läntinen kuva on 2,77 metriä pitkä ja 1,47 leveä korkea. Toinen peura on osittain sammaleen ja jäkälän peittämä. Se on 2,34 metriä pitkä ja 1,41 metriä leveä.

## Lähteet
* 
* Hesjedal, Anders:  Helleristninger som tegn og tekst - En analyse av veideristningene i Nordland og Troms (tutkielma,), 1994
### Viitteet

## Aiheesta muualla
* ''Fire år med Bergkunstprosjektet 1996-1999: Riksantikvarens .... Riksantikvaren, Oslo 2000. Side 65.
* Gutorm Gjessing, ''Arktiske helleristninger i Nord-Norge. Aschehoug, Oslo 1932. Side 36.
Thong Song

**Thong Song** on yhdysvaltalaisen R&B-artisti Sisqón kappale. Se julkaistiin Sisqón Unleash the Dragon-EP:n toisena singlenä 31. joulukuuta 1999. "Thong Song" sai neljä Grammy-ehdokkuutta sekä muita lukuisia palkintoja. Kappale saavutti Billboard Hot 100-listan sijan kolme, joka on Sisqón uran korkein sijoitus heti "Incompleten" jälkeen. Se oli myös maailmanlaajuisesti kansainvälinen menestys, saavutettuaan sijoituksia kymmenen parhaan joukossa lukuisilla Euroopan singlelistoilla. Listan kärkeen se pääsi muun muassa Ruotsissa ja Norjassa sekä sijalle kolme Isossa-Britanniassa, Alankomaissa ja Tanskassa. Kappale saavutti listan kärjen myös Uudessa-Seelannissa.

## Lähteet
Burmanjänis

**Burmanjänis** (*Lepus peguensis*) on pienikokoinen jänislaji, joka painaa aikuisena 2–2,5 kilogrammaa. Siitä on eri lähteiden mukaan kaksi tai kolme alalajia, jotka elävät Kaakkois-Aasiassa alavilla mailla ja jokilaaksoissa.

## Lähteet
Give Your Heart a Break

**Give Your Heart a Break** on yhdysvaltalaisen laulaja-lauluntekijä Demi Lovaton kappale. Se julkaistiin toisena ja viimeisenä singlenä hänen kolmannelta, Unbroken-studioalbumilta 23. tammikuuta 2012. Kappaleen sanoittivat ja tuottivat Josh Alexander ja Billy Steinberg. "Give Your Heart a Break" on dancepopballadi, joka sisältää lukuisten instrumenttien kuten rumpujen, viulun ja kielien käyttöä. Kriitikkojen mukaan kahdella jälkimmäisellä soittimella soitetut osuudet muistuttavat niitä, joita käytetään Coldplayn kappaleessa "Viva la Vida".

"Give Your Heart a Break" sai myönteisen vastaanoton musiikkikriitikoilta, jotka ylistivät kappaleen tuotantoa sekä hänen esittämiä sanojaan. Kappale debytoi Billboard Hot 100-listan sijalla seitsemänkymmentäkaksi ja pääsi parhaimmillaan sijalle kuusitoista. Billboard Pop Songs-listalla kappale saavutti listan kärjen. Uudessa-Seelannissa kappale debytoi sijalla kaksikymmentäkaksi ja nousi parhaimmillaan sijalle yhdeksän. Tämä oli ensimmäisen kerta kun Lovatolla on kaksi singleä kymmenen parhaan joukossa samalta albumilta ja samassa valtiossa.

## Lähteet
Clarksville

**Clarksville** on kaupunki Tennesseen osavaltiossa Yhdysvalloissa. Se on asukasmäärältään osavaltion viidenneksi suurin kaupunki Memphisin, Nashvillen, Knoxvillen ja Chattanoogan jälkeen. Kaupungin asukasluku vuoden 2010 väestönlaskennassa oli 132&nbsp;957 ja vuoden 2014 arvioitu väkiluku oli 135&nbsp;990.

## Tunnettuja asukkaita

* Roy Acuff, kantrimuusikko
* Jimi Hendrix, rockmuusikko
* Shawn Marion, koripalloilija
* Wilma Rudolph, moninkertainen olympiavoittaja
* James Storm, showpainija
* Allen Tate, runoilija
* Mageina Tovah, näytteilijä
* Robert Penn Warren, runoilija
* Bubba Wells, koripalloilija
Amanecer

**Amanecer** on Edurnen kappale, jolla hän edusti Espanjaa vuoden 2015 Eurovision laulukilpailussa Wienissä. Kappaleen ovat säveltäneet Tony Sánchez-Ohlsson, Peter Boström ja Thomas G:son, ja sen on sanoittanut Sánchez-Ohlsson. Kappale lauletaan espanjan kielellä.

Kappale pääsi suoraan finaaliin, sillä Espanja on yksi kilpailun suurista rahoittajamaista. Finaalissa Edurne esiintyi numerolla 21. Kappale sai 15 pistettä ja jäi sijalle 21.

## Lähteet
Adriano Olivetti

**Adriano Olivetti** (1901–1960) oli italialainen Olivetti-yrityksen perustaja. Hän sai perintönä pienen Torinon lähistöllä sijainneen kirjoituskoneverstaan ja kehitti siitä yhden maailman johtavista konttorikoneyhtiöistä.  

Olivetti oli vakaumuksellinen kommunismin vastustaja. Sen vuoksi hän ei hyväksynyt työehtosopimustoimintaa. Sen sijaan hän jakoi työntekijöilleen osan yrityksen voitosta ja otti heidän edustajansa yhtiön hallintoon. Olivetti perusti vuonna 1947 Movimento Comunità -puolueen, jonka aatepohja oli lähellä kristillisdemokraatteja. Sen menestys jäi paikalliseksi.

## Lähteet
L.A. Beast

**Kevin Thomas Strahle** (s. 6. tammikuuta 1984 Ridgewood, New Jersey), tunnetaan myös nimellä **L.A. Beast**, on ammattilainen kilpailuhenkinen syöjä joka ylläpitää haastepainotteista kanavaa YouTubessa. Strahle aloitti videoiden kuvaamisen asuessaan Los Angelesissä, Kaliforniassa ennen muuttamistaan takaisin kotikaupunkiinsa Ridgewoodiin, New Jerseyyn, josta hän on muuttanut nykyiseen asuinpaikkaansa Kalifornian Santa Monicaan.

Heinäkuussa 2025 hänen kanavallaan oli 3,23 miljoona tilaajaa, yli 570 miljoonaa näyttökertaa sekä hänen kanavansa oli 1 083 tilatuin kanava YouTubessa. Internet-esiintymistensä lisäksi hän on esiintynyt televisio-ohjelmissa The Tonight Show with Jay Leno, The Today Show Australia ja Tosh.O. Strahle on hyvin tunnettu hänen äärimmäisestä kestävyydestään pitkittävissä, kivuliaissa ja näennäisesti mahdottomissa haasteissa.

Strahle ylläpiti aktiivisesti myös onnistuneen lopputuloksen aikaansaanutta kampanjaa, jonka tarkoituksena oli tuoda 1990-luvun alkupuolella valmistettua ja markkinoitua Crystal Pepsi-virvoitusjuomaa takaisin markkinoille. Juoman jälleenmyynti aloitettiin Yhdysvalloissa ja Kanadassa vuonna 2016.

## Lähteet
Rocco van Rooyen

**Rocco van Rooyen** (s. 23. joulukuuta 1992) on eteläafrikkalainen keihäänheittäjä.

Van Rooyen sijoittui kuudenneksi alle 20-vuotiaiden MM-kilpailuissa 2010. Hän voitti alle 20-vuotiaiden Afrikan-mestaruuden 2011. Hän oli 2014 kuudes sekä Glasgow'n Kansainyhteisön kisoissa että Marrakechin Afrikan-mestaruuskilpailuissa. Hän karsiutui loppukilpailusta Pekingin MM-kilpailuissa 2015, Rio de Janeiron olympialaisissa 2016,  Lontoon MM-kilpailuissa 2017 ja vuodelle 2021 siirretyissä Tokion olympialaisissa.

Van Rooyen heitti ennätyksensä 85,97 Parowissa 27. helmikuuta 2021.

## Lähteet
Saša Jovović

**Saša Jovović** (s. 6. syyskuuta 1986 Čačak, Jugoslavia) on serbialainen jalkapalloilija, joka edustaa Ykkösessä pelaavaa FF Jaroa. Hän on pelipaikaltaan hyökkääjä.

Jovović on Borac Čačakin kasvatti. Hän on pelannut urallaan Montenegron pääsarjassa Jezero Plavissa, Rudar Pljevljassa, OFK Grbaljissa, Mornar Barissa sekä OFK Petrovacissa. Jovović oli mukana voittamassa Montenegron tuplamestaruutta Rudar Pljevljassa kaudella 2009–2010. Suomessa hän on aikaisemmin edustanut Ykkösessä kaudella 2013 pelannutta Oulun Palloseuraa. Jovović liittyi Kakkosessa pelanneen PS Kemi Kingsin riveihin loppukaudesta 2014 ja oli tärkeässä roolissa nostamassa joukkuetta Ykköseen, tehden voittomaalin molemmissa nousukarsintaotteluissa Vasa IFK:ta vastaan.

## Lähteet
Pensasjänis

**Pensasjänis** (*Lepus saxatilis*) on Afrikan eteläosissa elävä suurikokoinen jänislaji, joka painaa aikuisena keskimäärin 3,5 kg. Afrikassa elävien jänisten luokittelussa on tapahtunut monia muutoksia; pensasjäniksellä on monia alalajeja. 

Pensasjäniksiä tavataan Etelä-Afrikassa, Lesothossa,  Namibiassa Swazimaassa ja Zimbabwessa.

## Katso myös
* Lepus saxatilis Animal Diversity Web

## Lähteet
Mervi Heikkilä

**Mervi Heikkilä** (s. 21. helmikuuta 1974 Alajärvi) on suomalainen kirjailija ja Seinäjoen kaupunginkirjaston kirjastotoimenjohtaja. Hän kirjoittaa pääasiassa lasten- ja nuortenkirjoja.

Heikkilän teos *Louhen liitto* (2015) oli Topelius-palkintoehdokkaana vuonna 2016. Raadin mukaan kirjassa yhdistyvät taidokkaasti arki ja fantasia. Heikkilä hyödyntää kirjassa suomalaista mytologiaa ja kansanperinnettä.

Heikkilä sai Suomen kirjastoseuran Jyvä-palkinnon *[[Kirjastolehti|Kirjastolehden]]* parhaasta artikkelista vuosina 2003 (yhdessä Kari Levolan kanssa) ja 2007. Vuonna 2020 Heikkilä sai Lasten LukuVarkaus -palkinnon teoksestaan *Jaan ja Jäähammas*.

Heikkilä on koulutukseltaan filosofian maisteri. Hän asuu Kuortaneella.

## Tuotanto
### Runokirjat
* *Lupsukieli, ilomieli: Tassulan väen runoja*, SudenHenki 2007 ()
* *Yöpuu: Höyhensaarten runoja*, kuvittanut Heli Pukki, Kirjapaja 2008 () 
* *Mansikki ja moni MUU: runoja*, kuvittanut Virpi Penna, Kirjapaja 2009 ()

### Lasten- ja nuortenkirjat
* 
* 
* 
* 
* 
* 
* 
* 
* 
* 
* 

;Kummakylä-sarja
* 
* 
* 

;Aijalin saaren tarut -trilogia
* 
* 
* 

;Ängelmä-sarja
* 
* 
* 

;Nyyrikki-sarja
* 
* 

;Kirjoitusoppaat
* 
* 
* 

### Muut teokset
* *Satupiiri: seitsemän salaperäistä satua*, muut kirjailijat: Seija Gauffin; Tarja Leinonen; Jussi Matilainen, Rumus Äänituotanto 2011 (*CD-äänilevy* ) (*MP3* )
* *Satupiiri: kahdeksan kiehtovaa kertomusta*, äänikirja muut kirjailijat: Seija Gauffin; Tarja Leinonen; Jussi Matilainen, Muruja-kustannus 2011 ()
* *Rakkaani, romaanihenkilö*, muut toimittajat: Päivi Artikainen; Kirsi Haapamatti; Merja Mäki, Avain 2014 ()
* 

## Lähteet
Michael Gove

**Michael Andrew Gove** (s. 26. elokuuta 1967, Edinburgh) on brittiläinen konservatiivipuolueen poliitikko ja Yhdistyneen kuningaskunnan ympäristö-, ravinto- ja maalaisasiain ministeri kesäkuusta 2017 lähtien. Hän toimi oikeusministerinä toukokuusta 2015 heinäkuuhun 2016, ja opetusministerinä vuosina 2010–2014. Parlamenttiin hänet valittiin ensimmäisen kerran vuonna 2005.

Yhdistyneen kuningaskunnan EU-kansanäänestystä edeltäneessä kampanjoinnissa Gove oli yksi näkyvimmistä Britannian eroa EU:sta kannattaneista poliitikoista Boris Johnsonin ohella. Hänen on sanottu olleen se, joka sai Johnsonin kääntymään EU-eron kannalle. Johnson oli aiemmin suhtautunut melko myönteisesti Britannian EU-jäsenyyteen.

30. kesäkuuta 2016 Gove yllätti poliittiset piirit vetämällä tukensa pois Johnsonilta ja asettumalla itse ehdolle konservatiivipuolueen puheenjohtajaksi ja Britannian seuraavaksi pääministeriksi. Hän oli siihen asti esiintynyt vankkana Johnsonin tukijana ja sanonut, ettei hänellä ole aikomusta pyrkiä pääministerin virkaan. Johnson sai kuulla Goven päätöksestä median välityksellä ja luopui ehdokkuudestaan muutamaa tuntia myöhemmin. Tapahtumaketju heikensi Goven mainetta, eikä häntä valittu puheenjohtajaksi.

## Lähteet

## Aiheesta muualla
Psyyke (yhtye)

**Psyyke** on vuonna 1982 perustettu porilainen rockyhtye, joka oli yksi Suomen ensimmäisiä goottirock/post punk-yhtyeitä yhdessä muun muassa Mustan Paraatin ja toisen porilaisyhtyeen Hexenhausin kanssa. 

## Historia
Psyyke aloitti toimintansa nimellä Arbeit macht frei, joka nopeasti lyheni muotoon Arbeit ja muuttui edelleen yhtyeen nykyiseksi nimeksi. Vuonna 1983 Psyyke julkaisi omakustanteena singlen *[[Temppeli (single)|Temppeli]]*, B-puolellaan kappale *Neondertal*. Pari vuotta myöhemmin yhtye muutti tyyliään Dingon menestyksen ja porirock-buumin myötä pop-vaikutteiseksi ja sai levytyssopimuksen Finnlevyn kanssa. Lopputulokseksi jäi ainoastaan yksi Kräk-levymerkille tehty maxisingle sekä keikkailua Dingon jäähallikiertueen lämmittelijänä, jonka jälkeen yhtye lopetti.

Vuonna 1984 osa yhtyeen jäsenistä perusti sivuprojektiksi Wolfmenin, josta myöhemmin muodostui soittajien ykkösbändi. Psyyke aktivoitui uudelleen vuonna 1996, jolloin julkaistiin kokoelma-CD *[[Päästä eläin esiin]]*. Se sisälsi myös yhden kokonaan uuden kappaleen sekä uudet versiot yhtyeen debyyttisinglen kappaleista. Psyyke aloitti keikkailun jälleen 2000-luvulla helsinkiläisen Silent Scream -yhtyeen Matthew Pallasojan innoittamana ja vuonna 2014 Svart Records julkaisi kokoelman, joka sisältää yhtyeen kaiken vuosina 1983–1985 äänittämän materiaalin.

## Diskografia
;Kokoelmat
**[[Päästä Eläin Esiin]]* (1996)
**[[Äänitteitä 1983–1985]]* (2013)
**[[1983–1985]]* (2014)
;Singlet
**[[Temppeli (single)|Temppeli]]* (1983)
**[[Ruusutarha (single)|Ruusutarha]]* (1986)

## Lähteet
Satu Kettunen

**Satu Kettunen** (s. 1979) on suomalainen kuvittaja. Hän sai vuoden 2015 Rudolf Koivu -palkinnon kirjoittamastaan ja kuvittamastaan lastenkirjasta *Otso Aarnisen salaperäinen seikkailu* (Tammi, 2014). Lisäksi hän on voittanut Tiiliskivi-palkinnon Inka Nousiaisen kirjoittamasta ja Kettusen kuvittamasta lastenkirjasta *Yökirja* vuonna 2015.

Kettunen on opiskellut taidekasvatusta ja vaatesuunnittelua Taideteollisessa korkeakoulussa. Hänen kuvituksiaan on julkaistu useissa lehdissä, ja hän on osallistunut useisiin näyttelyihin.

## Lähteet

## Aiheesta muualla
* Satu Kettusen kotisivu
I Am Yours (The Makemakesin kappale)

**I Am Yours** on The Makemakesin esittämä kappale, joka edusti Itävaltaa vuoden 2015 Eurovision laulukilpailussa. Kappale ei saanut ainuttakaan pistettä ja sijoittui 27 finalistin joukossa sijalle 26 tasapelisäännön seurauksena.

## Eurovision laulukilpailussa

Kilpailun järjestäjämaana vuonna 2015 Itävalta pääsi suoraan finaaliin. ”I Am Yours” esitettiin laulukilpailun finaalissa 23. toukokuuta 2015 esiintymisnumerolla 14. Kappaletta edelsi Belgian Loïc Nottetin esittämä kappale ”Rhythm Inside” ja seurasi Kreikan edustaja Maria Elena Kyriakou kappaleella ”One Last Breath”.

Finaalin lopputuloksissa kappale sijoittui 26. sijalle saamatta yhtään pistettä. Myös Saksaa edustanut Ann Sophie jäi finaalissa pisteittä, mutta tasapelisääntöjen mukaisesti jos tasapeliä ei voida ratkaista muuten, silloin aiemmin esiintynyt sijoittuu edelle. Siispä numerolla 17 esitetty Saksan edustuskappale ”Black Smoke” sijoittui viimeiseksi ja ”I Am Yours” sen edelle.

## Lähteet
Riina Vuokko

**Riina Vuokko** (s. 5. syyskuuta 1975) on kirjallisuuden suomentaja, joka kääntää erityisesti kiinankielistä kirjallisuutta suoraan kiinasta. Hän suomentaa myös englanninkielistä kirjallisuutta.

Vuonna 2014 Vuokolle myönnettiin kirjallisuuden valtionpalkinto Mo Yanin romaanin *Seitsemän elämääni* suomennoksesta. Vuonna 2015 hän sai ensimmäistä kertaa myönnetyn Jarl Hellemann -palkinnon Mo Yanin *Viinamaa*-teoksen suomentamisesta.

Vuokko valmistui humanististen tieteiden kandidaatiksi Itä-Aasian tutkimuksesta Helsingin yliopistosta vuonna 2001.

## Suomennoksia
* 
* 
* 
* 
* 
* 
* 
* 
* 
* 
* 
* 
* 
* 
* Yuan Yang: *Yksityisiä vallankumouksia : neljä naista ja Kiinan uusi järjestys*. Atena, 2025. 
;Oppikirja
* ShaoLan Hsueh: *Chineasy – kiinaa helposti*, Tammi, 2015. 

## Lähteet
Siim

**Siim** on virolainen etunimi, muunnos raamatullisesta Simon-nimestä.

Tunnettuja Siim-nimisiä:

* Siim Kallas (s. 1948), poliitikko
* Siim Liivik (s. 1988), suomalais-virolainen jääkiekkoilija
* Siim Luts (s. 1989), jalkapalloilija
* Siim Sellis (s. 1987), maastohiihtäjä
* Siim-Tanel Sammelselg (s. 1993), mäkihyppääjä
Ahto Numminen

**Ahto Teodor Numminen** (31. maaliskuuta 1908 Hollola – 15. joulukuuta 1984 Helsinki) oli suomalainen heraldikko ja graafinen suunnittelija. Numminen on suunnitellut Kauniaisten vaakunan ja alkuperäisen Keski-Suomen maakuntatunnuksen, joka on metso. Hän on suunnitellut uudelleen 1967 vanhan pohjalta Lahden vaakunan. Hän on ollut opettajana Lahden Taideteollisessa oppilaitoksessa.

Yhdessä Olof Erikssonin kanssa hän on tehnyt *Tekstauskirjan* (Otava, 1960).

## Lähteet
Kiinanjänis

**Kiinanjänis** (*Lepus sinensis*) on pienikokoinen jänislaji, joka painaa aikuisena 1,2–2 kg. Sen selkäpuoli ja rinta ovat kastanjanruskeat, häntä ruskea ja vatsapuoli vaaleampi. Korvien kärjissä on kolmiomaiset kuviot. Karva on lyhyttä, suoraa ja melko karkeaa. 

Kiinanjäniksiä tavataan Kiinassa Jangtse-joen eteläpuolella, Taiwanissa ja Vietnamissa.

## Lähteet
Sheila Young

**Sheila Grace Young-Ochowicz** (o.s. **Young**, s. 14. lokakuuta 1950 Birmingham, Michigan) on yhdysvaltalainen pikaluistelun ja ratapyöräilyn moninkertainen arvokisamitalisti.

## Pikaluistelu
Young saavutti Innsbruckin olympialaisissa 1976 kultaa 500 metrin luistelussa ajalla 42,76, hopeaa 1&nbsp;500&nbsp;metrillä ajalla 2.17,06 ja pronssia 1&nbsp;000&nbsp;metrillä ajalla 1.29,14. Sapporon olympialaisissa 1972 hän oli 500 metrillä neljäs. Hän voitti sprinttimaailmanmestaruuden Oslossa 1973, Göteborgissa 1975 ja Berliinissä 1976 sekä sijoittui seitsemänneksi 1981 ja kahdeksanneksi 1972. Yleisluistelun MM-kilpailuissa hän sai pronssia 1975 ja 1976 sekä sijoittui neljänneksi 1974.

## Maailmanennätykset

## Henkilökohtaiset ennätykset

## Ratapyöräily
Young voitti eräajon maailmanmestaruuden San Sebastiánissa 1973, Monteroni di Leccessä 1976 ja Brnossa 1981. Hän sai samassa lajissa MM-hopeaa 1982 sekä MM-pronssia 1972 ja 1975. Eräajon Yhdysvaltojen-mestaruuden hän voitti 1971, 1973, 1976 ja 1981.

## Lähteet
Micheal Haley

**Micheal Haley** (s. 30. maaliskuuta 1986) on kanadalainen jääkiekkoilija, joka pelaa NHL-joukkue Ottawa Senatorsin organisaatiossa.

## Ura
Haley siirtyi 19. toukokuuta 2008 vapaana agenttina kahden suunnan sopimuksella New York Islandersiin. Kauden 2009–2010 aikana Haley teki debyyttinsä NHL:ssä New Jersey Devilsiä vastaan 10. huhtikuuta 2010. Hän tappeli ottelussa Rod Pelleytä vastaan. Ensimmäisen maalinsa NHL:ssä Haley teki 11. helmikuuta 2011 Pittsburgh Penguinsin maalivahti Brent Johnsonia vastaan. Saman ottelun aikana hän keräsi 39 rangaistusminuuttia.

1. heinäkuuta 2012 Haley teki vapaaksi agentiksi siirryttyään kahden vuoden sopimuksen toisen New Yorkista kotoisin olevan joukkueen Rangersin kanssa.

Haley teki vuoden sopimuksen San Jose Sharksin kanssa 10. heinäkuuta 2014.

Marraskuussa 2020 Haley teki vapaana agenttina yksivuotisen sopimuksen Ottawa Senatorsin kanssa.

## Tilastot

## Lähteet
* 
* 
* 

### Viitteet
Äijö

**Äijö** on suomalainen sukunimi.  Se on seuraavien henkilöiden sukunimi:

* Esa Latva-Äijö (s. 1965), näyttelijä
* Janne Äijö (s. 1977), rahoituksen professori
* Juhani Äijö (1941–2013), painonnostaja 
* Lauri Äijö (1917–2004), pommituslentäjä ja Mannerheim-ristin ritari
* Maarit Hurmerinta, o.s. *Äijö* (s. 1953), laulaja
* Marko Äijö, ent. *Rauhala* (s. 1959), ohjaaja, televisiotuottaja, käsikirjoittaja ja näyttelijä. 

## Aiheesta muualla
* Äijö. Sukulinkkejä-blogi.
Eriah Hayes

**Eriah Joseph Hayes** (s. 7. heinäkuuta 1988) on yhdysvaltalainen jääkiekkoilija, joka pelaa San Jose Sharksin organisaatiossa.

## Ura
5. huhtikuuta 2013 San Jose Sharks kiinnitti Hayesin vapaiden pelaajien markkinoilta tulokassopimuksella. 3. tammikuuta 2014 36 pelatun AHL-pelin jälkeen Hayes nostettiin Worcester Sharksista San Josen NHL-kokoonpanoon. Myrskyn vuoksi Hayes ei ehtinyt pelaamaan 4. tammikuuta pelattuun otteluun Colorado Avalanchea vastaan, mutta 6. tammikuuta hän pääsi tekemään debyyttinsä NHL:ssä San Josen voitettua Chicago Blackhawksin rangaistuslaukauksilla lukemin 3-2. 30. tammikuuta Hayes teki ensimmäisen maalinsa NHL:ssä Calgary Flamesin maalivahti Karri Rämöä vastaan.

11. lokakuuta 2014 San Josen toimitusjohtaja Doug Wilson ilmoitti Hayesin tiputtamisen takaisin Worcesteriin.

## Tilastot

## Lähteet
* 
* 
* 

### Viitteet
Johanna Basford

**Johanna Basford** (s. 15. huhtikuuta 1983 Skotlanti) on skotlantilainen kuvittaja, joka on tullut tunnetuksi aikuisille suunnatuista värityskirjoistaan. Niistä ensimmäinen, vuoden 2013 *Secret Garden*, on julkaistu yli 20 kielellä ja sitä on myyty maailmanlaajuisesti 1,4 miljoonaa kappaletta.

Basford on valmistunut Dundeen yliopistoon kuuluvasta Duncan of Jordanstone College of Art and Designista vuonna 2005.

## Bibliografia
* *Secret Garden* (2013)
* *Enchanted Forest: An Inky Quest and Colouring Book* (2015)

## Lähteet

## Aiheesta muualla
* Johanna Basfordin kotisivut
Lipasti

**Lipasti** on suomalainen sukunimi alunperin Ilmajoelta Se on muun muassa seuraavien henkilöiden sukunimi tai sukunimen osa:

* Anni Lipasti (s. 1987), pesäpalloilija
* Irja Sarnama, o.s. Lipasti (1905–2000), yleisurheilija
* Jouni Oja-Lipasti (s. 1985), pesäpalloilija
* Keijo Kuja-Lipasti (s. 1953), Kauhajoen kaupunginjohtaja
* Kirsi Ala-Lipasti (s. 1991), pesäpalloilija
* Matias Lipasti (s. 1997), kreikkalais-roomalaisen tyylin painija
* Roope Lipasti (s. 1970), kirjailija ja toimittaja
* Sarika Lipasti, (s. 1973), teatteritaiteen opettaja, taidealan yrittäjä ja ääninäyttelijä
* Tilda Lipasti (s. 1998), kolmiloikkaaja.
* Ilkka Lipasti (s. 1961), kirjailija ja yritysjohtaja

## Kuvitteelliset henkilöt
*Tyyne Lipasti eli Tyyne Syväskökkö-Lipasti, on Vesa-Matti Loirin esittämä naishahmo Spede Show- ja Vesku Show -ohjelmissa
Olavi Huikari

**Ransa Olavi Huikari** (26. maaliskuuta 1923 – 2. toukokuuta 2015) oli suomalainen metsätieteilijä ja professori. Hän oli suometsätieteen professori, Metsäntutkimuslaitoksen ylijohtaja. Metsäntutkimuslaitoksen johtajana hän pyrki voimakkaasti ja tarkoitushakuisesti edistämään valtavirran mukaisia mm. luonnolle haitallisia metsänhoitomenetelmiä ja tukahduttamaan metsähallinnon vallassa olevan näkemyksen vastaista objektiivista tutkimusta mm. vesakkomyrkkyjen haitoista. 

## Lähteet

## Aiheesta muualla
*Olavi Huikarin muistokirjoitus Helsingin Sanomissa
Kalajoen kirjasto

**Kalajoen kaupunginkirjasto** on Kalajoen kaupungin ylläpitämä yleinen kirjasto. 

Kalajoen pääkirjasto palvelee kaupungin keskustassa, Kauppa- ja kulttuurikeskus Merran toisessa kerroksessa (Kalajoentie 1). Himangan kirjasto toimii Himangan kirkonkylällä, Raumankarin koulun läheisyydessä osoitteessa Leipämäentie 4. Kaupunginkirjastoon kuuluu myös kirjastoauto Kirjameri, joka kiertää Kalajoen kaupungin alueella.

Tarjolla on myös verkkokirjasto ja lähikuntien kirjastojen kirjastovalikoima, sillä Kalajoen kaupunginkirjasto kuuluu Joki-kirjastoihin. Se on toukokuussa 2021 käynnistetty Pohjois-Pohjanmaan eteläosien yleisten kirjastojen kirjastokimppa.

## Historia
Kaupunginkirjasto on entisen Oulun läänin vanhin kirjasto Pyhäjoen kirjaston kanssa. Kirjastotoiminta alkoi Kalajoella vuonna 1849, kun Helsingin yliopiston Pohjalaisen osakunnan ylioppilaat toimittivat Kalajoelle 25 nidettä käytettäväksi. Kyseinen kirjastotoiminta jäi kuitenkin lyhytikäiseksi. Vuonna 1865 alettiin seurakunnan varoilla perustaa kirjastoa. Projektia johti pastori K. Blåfeld. 1877 perustettiin toimikunta parantamaan kulunutta kokoelmaa.

Vuonna 1967 avattiin kirjasto kunnan uuden virastotalon tiloissa. 1970-luvulla toimi pääkirjaston ohella kahdeksan sivukirjastoa. 1977 pääkirjasto sai toimitilat uudesta yläasteen rakennuskompleksista. Samana vuonna Kalajoelle hankittiin kirjastoauto, jolloin sivukirjastojen toiminta väheni. Vuonna 1978 kirjastoauto vastasi 40 prosentista kaikista kaupunginkirjaston lainoista.

Uusissa tiloissa kirjaston toiminta laajeni. 80-luvulla aloitettiin äänitteiden ja videoiden lainaus. 1990-luvulla taidenäyttelyistä oli tullut kiinteä osa kirjaston toimintaa.

Uusi pääkirjasto rakennettiin Kauppa- ja kulttuurikeskus Merran toiseen kerrokseen ja avattiin 14. syyskuuta 2018. Samoissa tiloissa toimivat myös Kahvila Kirja sekä kulttuuri- ja elokuvasali VirtaSali.

## Tapahtumat
Kirjastoissa järjestetään kertaluontoisia ja vakituisia tapahtumia, kuten lasten satutunteja, näyttelyitä, poistomyyntejä ja kirjailijavierailuita. Myös useita lukupiirejä on tarjolla vuosittain. Vuonna 2019 Kalajoen kirjastoissa järjestettiin 145 tapahtumaa. Koronan vuoksi poikkeuksellisena vuonna 2020 toimintaa oli vähemmän, 114 tapahtumaa. 

## Lähteet

## Aiheesta muualla
* Kalajoen kirjaston sivut
Alikoski

**Alikoski** on suomalainen sukunimi. Se on seuraavien henkilöiden sukunimi:

* Aarno (Ali) Alikoski (s. 1959), laulaja ja lauluntekijä 
* Heikki Alikoski (1912–1997), tähtitieteilijä ja matemaatikko
* Johannes Alikoski (1929–2014), kasvatustieteilijä ja professori
* Mikko Alikoski (s. 1986), jääkiekkoilija 

## Muita
* 1567 Alikoski, pikkuplaneetta